Document ID: /roh_data/filtered/fineweb-2-filterrobots_roh.jsonl.gz/18323

L’emprim onn da l’emprendissadi saja stà dir per el, di Philipp Tuor. E perquai eri suenter l’emprendissadi cler da tschertgar insatge auter. La via ha manà el en l’internat da la Scola speziala Plankis a Cuira. Ma pli simpel che durant l’emprendissadi n’èsi betg vegnì ils proxims onns.
La meglra decisiun è stà il studi da psicologia, quai m'ha avert pussaivladads.
Durant praticums e studi èn trais dals sis buobs naschì ch’el ha ensemen cun sia dunna. Il medem mument ha el cumprà ina chasa veglia a Trun Darvella e bajegià ora tut sez. Ed ultra da quai ha Philipp Tuor er anc dà concerts cun il Cerchel musical da la Surselva. Co el ha fatg tut quai na sa el sez betg.